b'\n_START_ARTICLE_\n\xc5\xa0tefan Plut\n_START_SECTION_\n\xc5\xbdivljenje in delo\n_START_PARAGRAPH_\nPrim. mag. \xc5\xa0tefan Plut, dr. med., specialist pediater se je rodil leta 1928 v Ljubljani. V osnovno \xc5\xa1olo je najprej hodil v Kranju in nato v Ljubljani. Leta 1946 je z odliko maturiral na Klasi\xc4\x8dni gimnaziji v Ljubljani in se jeseni istega leta vpisal na Medicinsko fakulteto v Ljubljani. Zaradi svojega svetovnonazorskega prepri\xc4\x8danja je bil leta 1949 iz Medicinske fakultete izklju\xc4\x8den, kasneje sprejet nazaj; diplomiral je leta 1953. Opravil je specialisti\xc4\x8dni izpit iz pediatrije. Svojo slu\xc5\xbebeno pot je pri\xc4\x8del na Jesenicah, kjer je ustanovil pediatri\xc4\x8dni oddelek in ga vodil vse do svoje upokojitve leta 1990. Bil je aktiven \xc4\x8dlan Slovenskega zdravni\xc5\xa1kega dru\xc5\xa1tva, deloval v Zdravstvenem svetu Gorenjske, Republi\xc5\xa1kem svetu zdravstvenih delovnih organizacij in Gorenjskem zdravstvenem centru. Pou\xc4\x8deval je na Srednji zdravstveni \xc5\xa1oli na Jesenicah in za potrebe srednje medicinske \xc5\xa1ole napisal u\xc4\x8dbenik Anatomija in fiziologija \xc4\x8dloveka. Za svoje delo je prejel razli\xc4\x8dna priznanja in odlikovanja.'